Nosiniai priebalsiai
Nosiniai priebalsiai – priebalsiai, kuriuos tariant oro srovė išeina pro nosį, nes minkštasis gomurys nusileidžia į burnos ertmės galą. Tariant nosinius priebalsius, pavyzdžiui, lietuvių kalbos m ir n, tam tikru metu burną užveria lūpos arba liežuvis ir visa oro srovė išeina pro nosį. Jei tariant garsą oro srovė iš dalies išleidžiama pro nosį, iš dalies – pro burną, toks garsas vadinamas sunosintu (nazalizuotu).